2 Bathesalonika 3 | Bibele e Inthaneteng | Phetolelo ea Lefatše le Lecha
2 Bathesalonika 3:1-18
3 Qetellong, barab’eso, le tsoele pele ho re rapella,+ e le hore lentsoe la Jehova+ le ka ’na la tsamaea ka potlako+ ’me la ’na la tlotlisoa feela joalokaha ho le joalo ho lōna; 2 le hore re ka lopolloa bathong ba ntšang kotsi le ba khopo,+ kaha hase batho bohle+ ba nang le tumelo. 3 Empa Morena oa tšepahala, ’me o tla le tiisa le ho le boloka ho ea khopo.+ 4 Ho feta moo, re na le kholiseho+ ho Morena mabapi le lōna, hore lea etsa ’me le tla tsoela pele le etsa lintho tseo re li laelang.+ 5 E se eka Morena a ka tsoela pele ho tsamaisa lipelo tsa lōna ka katleho ho kena leratong+ la Molimo le ho kena mamellong+ bakeng sa Kreste. 6 Joale re le fa litaelo,+ barab’abo rōna, ka lebitso la Morena Jesu Kreste, hore le tlohe+ ho mor’abo lōna e mong le e mong ea tsamaeang ka mokhoa o sa laoleheng+ eseng ho ea ka neano eo le e amohetseng ho rōna.+ 7 Etsoe le tseba tsela eo le tšoanelang ho re etsisa+ ka eona, hobane ha rea ka ra itšoara ka mokhoa o sa laoleheng har’a lōna+ 8 kapa ra ja lijo ho mang kapa mang ntle ho tefo.+ Ho fapana le hoo, ka mosebetsi le ho sehla+ bosiu le motšehare re ne re sebetsa e le hore re se ke ra imetsa leha e le mang oa lōna ka moroalo o litšenyehelo li boima.+ 9 Eseng hore ha re na matla,+ empa e le hore re ka inehela re le mohlala ho lōna hore le re etsise.+ 10 Ha e le hantle, hape, ha re ne re e-na le lōna, re ne re ee re le fe taelo ena:+ “Haeba mang kapa mang a sa batle ho sebetsa, le ho ja a se ke a ja.”+ 11 Etsoe re utloa hore ba bang ba tsamaea ka mokhoa o sa laoleheng+ har’a lōna, ba sa sebetse ho hang empa ba kena-kenana le se sa ba ameng.+ 12 Re fana ka taelo le keletso ho batho ba joalo ho Morena Jesu Kreste hore ka ho sebetsa ka khutso ba lokela ho ja lijo tseo ba li fumanang ka ho li sebeletsa.+ 13 Barab’eso, le se ke la tela ho etseng se nepahetseng.+ 14 Empa haeba leha e le mang a sa mamele lentsoe+ la rōna ka lengolo lena, le lule le mo tšoaile,+ le khaotse ho tloaelana le eena,+ e le hore a ka hlajoa ke lihlong.+ 15 Leha ho le joalo le se ke la mo nka e le sera, empa le tsoele pele ho mo eletsa+ joaloka mor’abo lōna. 16 Joale e se eka Morena oa khotso a ka le fa khotso kamehla ka tsela e ’ngoe le e ’ngoe.+ Morena a be le lōna kaofela. 17 Tumeliso ea ka ke ena, ea Pauluse, ka letsoho la ka,+ eo e leng pontšo lengolong le leng le le leng; ena ke tsela eo ke ngolang ka eona. 18 Mosa o sa tšoanelang+ oa Morena oa rōna Jesu Kreste o be le lōna kaofela.